Diari Oficial de la Generalitat Valenciana


Sumari del DOGV 2667, del 15-01-1996 (1996/837245)

ORDRE de 28 de novembre de 1995, de la Conselleria de Cultura, Educació i Ciència, per la qual autoritza el canvi de denominació, el canvi de titularitat i la impartició d'ensenyaments de grau elemental de música de la nova ordenació educativa al centre Escola de Música L'Alcúdia, de l'Alcúdia (València).
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1995/12/28/(2)/dof/vci/html**

### Dades del document

Número de DOGV
:   2667

Data del DOGV
:   15-01-1996

Secció del DOGV
:   DISPOSICIONS GENERALS

Número del document
:   1996/837245


Data del document
:   28-12-1995

Organisme emissor
:   Conselleria de Cultura, Educació i Ciència

Tipus de document
:   Ordre

ORDRE de 28 de novembre de 1995, de la Conselleria de Cultura, Educació i Ciència, per la qual autoritza el canvi de denominació, el canvi de titularitat i la impartició d'ensenyaments de grau elemental de música de la nova ordenació educativa al centre Escola de Música L'Alcúdia, de l'Alcúdia (València).   
L'expedient ha sigut incoat a instància del representant del titular en sol·licitud d'autorització per a fer ensenyaments de grau elemental de música de la nova ordenació educativa, plenes competències acadèmiques en relació amb els ensenyaments del pla que s'extingeix, i autorització per al canvi de denominació i de titularitat.  
El centre ha estat classificat com a no oficial reconegut d'ensenyaments musicals pel Decret del Govern valencià de 15 d'octubre de 1991 (DOGV de 22.10.91).  
Atés que dels informes que hi ha en l'expedient es dedueix la procedència d'accedir al que s'hi sol·licita, a excepció de les plenes competències en relació amb els ensenyaments del pla 1966, ja que aquests ja s'han extingit d'acord amb el calendari vigent d'aplicació de la LOGSE.  
Atesa la Llei Orgànica 1/1990, de 3 d'octubre, d'Ordenació General del Sistema Educatiu (BOE de 04.10.90); el Reial Decret 389/1992, de 15 d'abril, pel qual s'estableixen els requisits mínims dels centres que imparteixen ensenyaments artístics (BOE de 28.04.92), i el Reial Decret 321/1994, de 25 de febrer (BOE de 06.04.94), sobre autoritzacions de centres docents privats d'ensenyaments artístics.  
Fent ús de les atribucions que em confereix l'article 35 de la Llei 5/1983, de 30 de desembre de la Generalitat Valenciana, de Govern valencià,  
ORDENE  
Article 1  
Autoritzar al centre que més avall s'indica per a impartir ensenyaments musicals de grau elemental corresponents a la nova ordenació educativa amb les especialitats i capacitat que s'hi especifica, i per al canvi de denominació i titularitat en els termes sol·licitats:  
Denominació genèrica: Centre autoritzat d'ensenyaments de música de grau elemental.  
Denominació específica anterior: Escola de Música l'Alcúdia.  
Nova denominació específica: Centre Autoritzat de Música l'Alcúdia.  
Titular anterior del centre: Associació Musical Philarmónica Alcudiana.  
Nou titular del centre: Associació Escola de Música l'Alcúdia (CIF: 76969681-D).  
Domicili: carrer del Tribunal de les Aigües, 31.  
Localitat: l'Alcúdia  
Província: València  
Codi: 18658156  
Ensenyaments que s'autoritzen: Grau Elemental de Música, corresponent a la nova ordenació educativa, de les especialitats de Piano, Violí, Violoncel, Guitarra, Flauta Travessera, Oboè, Clarinet, Fagot, Saxófon, Trompeta, Trompa, Trombó, Tuba i Percussió.  
Nombre total de llocs escolars: 123  
Centre a què s'adscriu: Conservatori Professional de Música de Cullera (codi 91178480).  
Article 2  
Aquesta autorització té efectes des de l'inici del curs 1995/96.  
Article 3  
El centre tindrà plenes competències acadèmiques en totes les matèries corresponents al nou sistema educatiu del nivell que s'hi autoritza.  
Article 4  
Sense perjudici del que estableix l'apartat anterior, el centre queda adscrit, a efectes administratius, al Conservatori de titularitat de la Conselleria de Cultura, Educació i Ciència que a l'apartat primer s'especifica.  
Article 5  
Desestimar la sol·licitud per a la concessió de plenes competències acadèmiques en relació als ensenyaments autoritzats del Pla 1966, ja que aquests s'han extingit d'acord amb el calendari vigent d'aplicació de la LOGSE  
Article 6  
Qualsevol modificació dels termes de la present ordre requerirà la preceptiva autorització de l'administració educativa.  
DISPOSICIó ADDICIONAL  
Aquesta autorització donarà lloc a la corresponent inscripció en el Registre de Centres Docents de la Comunitat Valenciana.  
Contra aquesta ordre, que posa fi a la via administrativa, podrà interposar-se un recurs contenciós administratiu davant el Tribunal Superior de Justícia de la Comunitat Valenciana, en el termini de dos mesos comptadors des de la data de la publicació d'aquesta ordre en el Diari Oficial de la Generalitat Valenciana. Abans de la interposició del recurs, caldrà comunicar-ho prèviament al conseller de Cultura, Educació i Ciència, tal com exigeix l'article 110.3 de la Llei 30/1992.  
València, 28 de novembre de 1995  
El conseller de Cultura, Educació i Ciència,  
FERNANDO VILLALONGA CAMPOS


Còpia Permalink ELI